tomron87/hebrew-wikipedia-sentences-corpus huggingface dataset:
ב-1954 ערכה תוכנית ברדיו קול ישראל לנשים בשפה הערבית שנקראה "פינת האישה" שעסקה בנושאים חברתיים ומשפטיים.
היא הרגישה שנוצר קשר הדוק בינה לבין המאזינות והמאזינים ועודדה אותם לפעול למען קידום החברה שבה הם חיים ולגאולתה מדעות קדומות השוררות בה.
כמו כן, ערכה והגישה בקול ישראל בעברית את התוכנית "אשנב לבת ערב" בנושא מעמד האישה בארצות ערב.
במהלך עבודתה ברדיו שונה שמה מנזהת לנוזהת.
באותה שנה, התנדבה מטעם התאחדות הסטודנטים והדריכה עולים חדשים, מרביתם יוצאי עיראק, בשכונת קטמון בירושלים.
פעילותה הורחבה גם ללימוד השפה העברית את נשות הכפר בבית צפאפא, בבית ספרן בכפר.
פעילותה הורחבה ללימוד ערבית ועברית לנשים שלא ידעו קרוא וכתוב.
כדי ללמדן היה עליה לקבל את הסכמתם של הגברים בכפר, ולשם כך נפגשה עמם ופירטה בפניהם את מטרת הפעילות ואת חשיבות לימוד השפה הערבית והעברית.
על כך כתבה: "התפלאתי על עצמי, מאין לי העוז הזה?
נערה שברירית, בת פחות מעשרים, יושבת לבדה בקרב גברים כה רבים, אנשים שניחנו בחוכמת חיים, מכובדים, מנהיגי הכפר.
סיפרתי להם שבאתי עם משפחתי מעיראק, שאחותי ג'ולט דרויש מלמדת בבית הספר בכפר, שהיו לנו שכנים ערבים וחיינו איתם ביחסים טובים, אם נערוך מפגשים חברתיים בין נשים ערביות ליהודיות, ייווצר גשר של שכנות טובה ואחווה".
בדצמבר 1954 כיהנה כמזכירת מדור מועצת הפועלות לנשים ערביות ודרוזיות.
יחד עם מזכירת מועצת הפועלות בבה אידלסון הרחיבה את תוכנית הפעילות בקרב נשות המגזר הערבי.
בעבודתה זו ניסתה לשבור את המוסכמות המסורתיות באשר לעבודת נשים ולהשכלתן על ידי גיוס דמויות מפתח.
היא התחילה לפעול בנצרת, כפר יאסיף ויפו.
בפגישתה הראשונה בכפר יאסיף עם הנשים בכפר הן ביקשו לפתוח מועדון חברתי שתהיה בו פעילות תרבותית.
בנצרת, בסיוע חבר הכנסת מטעם סיעת הרשימה הדמוקרטית לערביי ישראל, סיף אלדין אל-זועבי ורעייתו אנעם זועבי נערכו מפגשי נשים משכילות לקביעת תוכנית הפעולה.
במפגשים אלה הוחלט להקים מועדון נשים בנצרת, אשר נחנך ביוני 1955. עד סוף שנת הפעילות הראשונה נרשמו לזכותה הישגים רבים, ביניהם הוצאה לאור של גיליון בנושא מעמד האישה הערבייה, הקמת חוגים לנשים ערביות, הקמת מרכזים חברתיים והרחבת היקף ההדרכה במעברות.
שימשה כרכזת ההדרכה לנערות מטעם משרד ראש הממשלה בביקוריהן בכפרים הדרוזיים.
עם השנים הורחבה פעילות המדור לנשים ערביות במועצת הפועלות.
ההצלחה הובילה להתארגנות באופן עצמאי של נשים ערביות, למשל בכפר טמרה, אום אל-פחם, גוש חלב, יפו.
ב-1959 נבחרה למזכירת מועצת הפועלות וגם כחברת המזכירות המצומצמת עד 1970 ובמהלך שנים אלו התרחב המדור לנשים ערביות והיה למחלקה.
בנוסף הייתה גם חברה בוועד הפועל של ההסתדרות.
ב-1964 ייסדה את הביטאון "דבר האישה" בשפה הערבית.
ב-1967 במהלך מלחמת ששת הימים יצאה לסדרת פגישות עם נשים ממזרח ירושלים בהן יזמה פגישות בין נשים ממערב העיר למזרח העיר והקמת מרכז מקצועי חברתי.
בסוף שנות הששים ובראשית שנות השבעים הנחתה מטעם שירות בתי הסוהר מפגשים עם אסירים ביטחוניים, מפגשים אלה היו חלק מהליך שיקום האסירים.
ב-1965, לאחר הבחירה למוסדות ההסתדרות, הובילה את מסגרת מועצת הפועלות וכיהנה בתפקידה ארבע שנים.
ב-1955 הצטרפה למפא"י והייתה חברת מרכז המפלגה.
מתוקף תפקידיה הייתה חברת הוועדה לענייני ערבים, הקימה פורומים מפלגתיים לבני עדות המזרח וליוצאי עיראק.
עם הקמת מפלגת העבודה ב-1968 נבחרה לוועדה לקביעת נוהלי המפלגה.
הייתה מועמדות בפני ועדת המינויים לקראת הבחירות לכנסת השביעית.
בכתבה שהתפרסמה בעיתון דבר, נכתב כי ועדת המינויים של מפא"י לשעבר הייתה אמורה למנות 16 חברי כנסת חדשים לכנסת השביעית, ביניהם היא.
בעקבות לחצים פנים מפלגתיים שמה הוצא מרשימת המועמדים לכנסת.
בשנת 1970 התקבלה כחברה הוועדה המרכזת והייתה האישה היחידה בגוף ההכרעה העליון של ההסתדרות.
בתפקיד זה ייסדה גוף שריכז את נושא הצרכנות, הקימה מחלקה לטיפול בתלונות הפרט, וועדות לטיפול בצרכנות במגזר הערבי וסניפים מקומיים במסגרת מועצת הפועלים.
הייתה ראשת הרשות המרכזית לצרכנות, חברה בוועדות כלכליות משותפות לממשלה ולהסתדרות, וכן בוועדות המשנה שפעלו בחסות הוועדה המרכזת.
ב-29 בינואר 1973 יזמה כיו"ר הרשות המרכזית לצרכנות בהסתדרות את שביתת הקונים שמטרתה להחדיר את תודעת הצרכנות לקהל הרחב.
בתפקידים אלה שימשה עד שנבחרה לכנסת השמינית ב-1974, אז שובצה במקום ה-34 ברשימת המערך וכיהנה כחברת הכנסת מ-1974 עד 1977. הייתה חברה בוועדת הכספים ובוועדת הכלכלה.
כמו כן מונתה לרכזת צוות הכלכלה המפלגתי ונבחרה להנהלת הסיעה בכנסת.
בשנים 1975–1978 הייתה חברה בצוות "מעמד האישה בדיני עבודה" בוועדה הממלכתית למעמד האישה.
פעלה רבות למען קידום המגזר הערבי, רווחת הפרט, מעמד האישה, שילוב יוצאי ארצות ערב בחברה הישראלית.
בתפקידה כיו"ר ועדת המשנה לשירותים צרכניים הובילה מאבקים בין היתר בנושא פיקוח מחירים ורישוי עסקים בענפי המזון.
בתחום החקיקה הובילה את חוק המזון.
אחרי שלא נבחרה לכנסת התשיעית חזרה לעיסוקיה בהסתדרות ועד שאישרו את מינויה למדה מינהל.
ב-1978 שבה לעמוד בראש הרשות המרכזית לצרכנות במשך 16 שנה, במהלכן נפתחו מדורים חדשים בנושאים כמו התנדבות, המגזר הערבי, נושאים כלכליים ואחרים.
ב-1989 עמדה בראש "פורום ארגוני המתנדבים לאיכות הסביבה והחיים".
לאחר שפרשה מההסתדרות התנדבה במקומות שונים.
הייתה יושבת ראש ארגוני איכות הסביבה והחיים, יו"ר אגודת אח"י לעידוד המחקר, הספרות והאמנות מייסודם של יוצאי עיראק בישראל, יו"ר הוועדה המייעצת להענקת מגן השר לאיכות הסביבה (1996-2003) ומ-1986 יושבת ראש ארגון "אדם לאדם חבר" לעידוד דו קיום ואיכות חיים.
קיבלה את פרס הסובלנות על שם נשיא בית המשפט העליון המנוח השופט יצחק כהן, על פעילותה בראש הארגון "אדם לאדם חבר" ועל פעולות נוספות לאורך השנים.
יקירת העיר רמת גן לשנת 1998.
נישאה לראובן קצב, אותו הכירה בחודש אפריל 1954, בעת עבודתם במעברות, שהיה מנהל המחלקה הערבית ברשות השידור.
מידת השתתפות הנשים בישראל בחיים הפוליטיים, 1953.
נערות עובדות ולומדות חסרות מסגרת, ירושלים (מוציא לאור לא ידוע), 1972.
השתלבותם של יוצאי עיראק בחיים החברתיים, הכלכליים והפוליטיים, במסגרת ימי עיון על יהדות בבל, תולדותיה ויצירתה, ירושלים, מכון יד יצחק בן-צבי, 1973.
חינוך לצרכנות נבונה, תל אביב, אגף הרשות להגנת הצרכן של ההסתדרות הכללית של העובדים בישראל, 1990.
עם הנשים הערביות והדרוזיות בישראל, ספרית מעריב, 1988.
נוולדג' מוסונה הוא כדורגלן זיממבואי המשחק בא-ריאד בעמדת החלוץ.
מוסונה התחיל את הקריירה שלו בקייזר צ'יפס מליגת העל הדרום אפריקאית.
בעונת עלה בעיקר כמחליף וזכה בשחקן הצעיר של העונה בדרום אפריקה.
בעונה שלאחר מכן הפך לשחקן הרכב והבקיע 15 שערים ב-28 משחקים ועורר עניין בקרב מועדונים באירופה.
ב-28 ביולי 2011 מוסונה חתם ל-5 שנים בהופנהיים תמורת 19.5 מיליון ראנד דרום-אפריקאי.
הוא ערך את הופעת הבכורה שלו בניצחון 1–3 נגד פרייבורג.
ב-25 באוקטובר 2011 הבקיע את שער הבכורה שלו בניצחון 1–2 נגד פ.צ.
ב-18 במאי 2012 מוסונה הושאל לאאוגסבורג לקראת עונת .
ביולי חזר לקייזר צ'יפס, הפעם כשחקן מושאל.
ב-9 במרץ 2014 הבקיע שלושער בניצחון 0–3 נגד ליגה מוסולמאנה במסגרת מוקדמות ליגת האלופות האפריקאית.
מוסונה סיים את העונה עם 16 שערים ב-25 משחקים בכל המסגרות.
ב-5 באוגוסט 2014 התחיל להתאמן עם גרנאדה מליגת העל הספרדית.
אחרי 13 ימים חתם ב-אוסטנדה מליגת העל הבלגית לשנתיים וחצי.
בינואר , מוסונה חתם באויפן.
ב-3 במרץ 2010 מוסונה ערך את הופעת הבכורה שלו בנבחרת זימבבואה במשחק ידידות נגד .
ב-5 בספטמבר 2010 הבקיע את שער הבכורה שלו בנבחרת בתיקו 1-1 נגד במסגרת מוקדמות גביע אפריקה לאומות 2012.
נוזל אלקטרו-ראולוגי הוא תרחיף (קולואיד) של חלקיקים קטנים במיוחד (עד לקוטר של 50 מיקרון) לא מוליכים אך פעילים חשמלית בתוך נוזל מבודד חשמלית.
הצמיגות של הנוזל הזה משתנה בסדר גודל של עד 100,000 בתגובה לשדה חשמלי.
לדוגמה, נוזל אלקטרו-ראולוגי מסוגל לעבור ממצב של נוזל למצב של ג'ל ובחזרה בזמן תגובה של מיקרו שניות.
אפקט זה נקרא לעיתים "אפקט וינסלוו" על שם הממציא האמריקאי שגילה את התופעה (רשם פטנט על התופעה ב-1947, ופרסם מאמר ב-1949).
מתג הידראולי: מתג לשליטה על זרימת נוזל המגיע למהירויות שליטה בסדר גודל של מילי-שניות.
מצמד דיסק: מחבר בין שתי דיסקיות ומעביר כוחות.
היתרון הוא שניתן לשנות את יחסי ההצמדה בהדרגה לפי שינוי מתח חיצוני.
עובי המצמד הוא נוזל בסדר גודל של 1 מ"מ.
בלם: בדומה למצמד המתואר למעלה, ניתן לעצור את תנועה הגלגל.
בולם זעזועים: בדומה לבלם זעזועים במערכת שמן סגורה.
הבלימה מתרחשת כאשר הנוזל מנסה לעבור דרך משאבה.
כאשר ניתן לשנות את צמיגות הנוזל במהירות רבה על ידי שינוי המתח.
ליטוש: מאפשר דיוק רב יותר לביצוע מיקרו-ליטוש.
אמצעי חישה/מסכי מגע (תחושה): כאשר המשתמש נוגע במסך חישה הוא מרגיש התנגדות ביחס לחפץ אליו התכוון המתכנת.
זה קורה בזכות שינוי הצמיגות המהיר.
אלקטרוניקה גמישה: מסכים שניתנים לקיפול בזכות היותם צמיגים.
כאשר מעוניינים להקשיח את המסך ולהפעילו ניתן בזכות הנוזל האלקטרו-ראולוגי להחזירו למצב מוצק.
הפעלת שדה חשמלי על הנוזל האלקטרו-ראולוגי (תרחיף חלקיקים אקטיביים חשמליים בנוזל מבודד) גורם לחלקיקים הנמצאים בשמן מבודד לקבל קוטביות מושרית וגורם למשיכה בין החלקיקים.
בעקבות זאת נוצרות שרשראות של חלקיקים בין קצוות השדה (האלקטרודות) .
שרשראות אלה הן אחד המאפיינים החשובים ביותר באפקט האלקטרו-רואלוגי (א"ר, ER).
הנוזל יכול להחשב במקורב לנוזל בינגהם.
נוזל אלקטרו-ראולוגי הוא סוג של "נוזל חכם".
ניתן להכין נוזל א"ר פשוט על ידי ערבוב בין קמח תירס לשמן צמחי קל (עדיף שמן סיליקון).
ישנן שתי תאוריות בסיסיות כדי להסביר את האפקט:
תאוריית מתח פנים בין שתי פאזות (גשר מים) ותאוריית האלקטרוסטטיקה.
תאוריית גשר המים מניחה מערכת של שלוש פאזות (מצבים), החלקיקים כוללים את הפאזה השלישית שהיא נוזל נוסף, לדוגמה מים ושמן שלא יכולים להתערבב.
כל עוד אין מתח חשמלי החלקיקים שומרים את הפאזה השלישית.
זאת אומרת שהנוזל האלקטרו-ראולוגי שומר בתוכו את החלקיקים ומתנהג כמו נוזל.
כאשר מפעילים מתח חשמלי הפאזה השלישית נסחפת לצד אחד על ידי "זרימה אלקטרו-אוסמוזית" ומתחברת לחלקיקים הסמוכים ביחד ליצירת שרשרת.
יצירת השרשת אומרת שהנוזל בדרך לתצורה מוצקה.
התאוריה האלקטרו-סטטית מניחה שיש רק שתי פאזות.
חלקיקים מבודדים בתוך נוזל אשר יוצרים שרשראות בעקבות מתח חשמלי, בדרך דומה לכך שנוצר האפקט בנוזל אלקטרו-מגנטי.
כאשר הנוזל בפאזה המוצקה המיוצר מחלקיקים מוליכים המצופים במבודד.
חומר זה לא יכול לעבוד בגישת "גשר המים", אף על פי שלהדגמת נוזל אלקטרו-ראולוגי שעובד בתאוריה אלקטרו-סטטית אינו מוכיח שכל הנוזלים האלקטרו-ראולוגים פועלים ככה.
היתרון בנוזל א"ר הפועל על-פי התאוריה האלקטרוסטטית הוא ביטול "זליגת זרם".
נוזלים א"ר פועלים חשמלית כקבלים והיתרון המשמעותי הוא מהירות התגובה ולכן צפוי שהשימוש יהיה בזרם משתנה.
הם יכולים להיות פרו-חשמליים או (כפי שמצוין למעלה) מוליכים מצופים במבודד או פעילים "אלקטרו-אוסמוזיים" .
במקרה של פרו-חשמליים או מוליכים, לחלקיקים יהיה קבוע מבודד גבוה מאוד.
יכול להיות כאן בלבול לגבי קבוע מבודד של מוליך, אם חומר בעל קבוע מבודד גבוה מוצב בתוך שדה חשמלי גודל השדה יקטן ביחס לנפח המבודד (ראה ערך מקדם דיאלקטרי).
ומאחר שהשדה החשמלי הוא אפס במוליך אידיאלי אזי בהקשר זה הקבוע המבודד של מוליך הוא אינסוף.
גורם נוסף שמשפיע על האפקט האלקטרו-ראולוגי הוא הגאומטריה של האלקטרודות.
בעוד כשאלקטרודות ממוקמות במקביל ניתן לראות שיפור קל באפקט.
כאשר האלקטרודות ממוקמות בניצב ניתן לראות שיעור כפול באפקט.
אפקט גדול יותר ניתן להשיג כאשר מצפים את האלקטרודות בחומרים עם קוטביות חשמלית.
זה משנה את החיסרון הנפוץ של "מבודד מחורר" (ראה Dielectrophoresis) ליתרון שימושי.
האפקט האלקטרו-ראולוגי הענק (אר"ע; GER) התגלה ב-2003 והוא מסוגל להגיע למאמצים גזירה גדולים בהרבה מכל אלה של האפקט האלקטרו-ראולוגי הרגיל.
הנוזל האלקטרו-ראולוגי-הענק מכיל ננו חלקיקים של בריום, טיטניום, ומלח של חומצה אוקסילית מצופים בשתנן תלויים בתוך שמן סיליקון.
נקודת הכניעה הגבוהה של החומר היא תודות לקבוע המבודד הגבוה של החלקיקים.
הגודל הקטן של החלקיקים והשתנן.
יתרון נוסף של האפקט האלקטרו-ראולוגי-הענק הוא הקשר הליניארי שבין חוזק השדה החשמלי לבין נק' הכניעה של החומר לאחר שהשדה החשמלי מגיע ל-1 קילו-וולט למילימטר.
אפקט זה הוא בעל חוזק רב לעומת שדה חשמלי קטן, וכמות חומר זורם קטנה ביחד לכל נוזל אלקטרו-ראולוגי אחר.
תהליך יצירת החומר נתונה בהערת השוליים.
הדאגה היחידה היא השימוש בחומצה אוקסילית להכנת החלקיקים שהיא חומצה אורגנית חזקה מאוד.
בעיה עיקרית אחת לנוזל האלקטרו-ראולוגי היא הריחוף בתוך החומר, שכן החלקיקים נוטים לשקוע לאורך זמן.
לכן בחומרים מתקדמים יותר דואגים להתאים את הצפיפיות של הנוזל ובמוצק, או בעזרת חלקיקים אשר מייצרים שורות בעזרת אפקט מגנטי-ראולוגי.
בעיה אחרת היא השדה הקריטי לזליגה של זרם באוויר שהוא 3 קילו-וולט למילימטר, קרוב למתח שדרוש כדי לייצר את האפקט האלקטרו-ראולוגי.
יתרון הנוזל הוא שהוא מאפשר שליטה מכנית רבה לעומת ההשקעה החשמלית שהוא דורש.
לדוגמה הוא יכול לשמש כמגבר הספק.
אך היתרון המשמעותי ביותר הוא מהירות התגובה הגבוהה.
ישנם מעט אפקטים נוספים היכולים לשלוט במהירות על מערכות הידראוליות בסדר גודל דומה.
נווין סואן פוק (ב: Nguyễn Xuân Phúc; נולד ב-20 ביולי 1954) הוא פוליטיקאי וייטנאמי, אשר כיהן כנשיא וייטנאם מ-5 באפריל 2021 עד להתפטרותו ב-17 בינואר 2023, שהתרחשה בשל פרשות שחיתות שונות.
לפני כן כיהן כראש ממשלת וייטנאם בין השנים 2016–2021.
נווין סואן פוק נולד ב-20 ביולי 1954 בדרום וייטנאם.
אחותו נהרגה בהפצצות אמריקאיות במסגרת מלחמת וייטנאם בשנת 1965. בשנת 1966 נהרגה גם אמו.
נווין סואן פוק ברח לצפון וייטנאם בשנת 1967. בשנים 1973–1978 למד ניהול במכללות שונות בווייטנאם.
הצטרף למפלגה הקומוניסטית של וייטנאם בנובמבר 1983. נווין סואן פוק החזיק במשרות ניהול שונות במשרדי הממשלה.
בשנים 2011–2016 כיהן כסגן ראש הממשלה ובאפריל 2016 נבחר לכהן כראש הממשלה.
נוזל חיתוך הוא סוג של נוזל קירור וחומר סיכה, שתוכנן במיוחד לתהליכי עיבוד מתכת, כמו עיבוד שבבי והטבעה.
ישנם סוגים שונים של נוזלי חיתוך, הכוללים שמנים, תחליבי מים-שמן, משחות, ג'לים, אירוסולים (ערפילים), ואוויר או גזים אחרים.
נוזל חיתוך מיוצר מתזקיקי נפט, שומנים מן החי, שמנים צמחיים, מים ואוויר, או מרכיבים סינתטיים גולמיים אחרים.
שמו יהיה תלוי בהקשר נוזל חיתוך, שמן חיתוך, נוזל קירור או חומר סיכה.
מרבית תהליכי העיבוד והמתכת יכולים להפיק תועלת משימוש בנוזל חיתוך, תלוי בסוג החומר המעובד.
חריגים נפוצים לכך הם ברזל יצוק ופליז, שניתן לעבד ללא נוזל חיתוך ולמרות זאת מעדיפים לבצע את תהליך השיבוב בנוכחות נוזל אשר מונע את פיזור אבק החיתוך באוויר.
שומר את החומר העובד על טמפרטורה יציבה (קריטי כשנדרשים דיוקים גבוהים .
למקסם את אורך חיי הקצה החותך על ידי שימון אזור החיתוך.
מניעת ריתוך בין השפה החותכת לחלק עלולים להיגרם מחיכוך וטמפרטורה שמירה בפני ריתוך מונעת בלאי לכלי ומשפרת את טיב השטח.
לדאוג לבטיחות העובדים המטפלים בנוזל על ידי מניעת רעילות, חיידקים, ופטריות בסביבת העבודה.
למנוע חלודה על חלקי המכונה וכלי החיתוך.
חיתוך מתכות מייצר חום בגלל חיכוך ואנרגיה שנוצרים בעת חיתוך ועיוות החומר.
לאוויר בסביבת המכונה מוליכות תרמית נמוכה.
קירור האוויר בסביבה מסייע לעיבודים קלים .
בעבודות ייצור עם עיבוד שבבי בעומס גדול ולאורך תקופות זמן ארוכות מייצר עומסי חום יותר חום ממה שקירור האוויר יכול להסיר.
השימוש בנוזל קירור נוזלי על בסיס מים מסיר חום באופן משמעותי יותר במהירות, ויכול גם להאיץ את תהליך החיתוך ולהפחית את החיכוך ובלאי הכלים.
עם זאת, לא רק הכלי מתחמם אלא גם אזור החיתוך.
טמפרטורה גבוהה בכלי החיתוך או בעובד עלולים לפגוע באיכותם.
על ידי פגיעה מטלורגית במבנה וקושי החומר.
שרפת פני השטח עם נזקים לתופעות פני השטח.
לגרום לשינוי ממדי החלק עקב טמפרטורה גבוהה.
לגרום לתגובות כימיות לא רצויות כמו חמצון.
מלבד הקירור, נוזלי חיתוך מסייעים גם הם לתהליך החיתוך על ידי שימון הממשק בין קצה החיתוך של הכלי לשבב.
על ידי מניעת חיכוך בממשק זה, ניתן למנוע חלק מייצור החום.
שימון זה גם מסייע במניעת ריתוך השבבים על הכלי, מה שיפריע לחיתוך שלאחר מכן.
הוספת תוספים מיוחדים לנוזלי הקירור להתמודדות בלחץ מפחיתים את שחיקת כלי החיתוך.
קיימות שיטות רבות לשימוש בנוזלי הקירור.
התזה, ריסוס, טפטוף, ערפול, הברשה.
השיטה המקובלת ביותר עבור יישומים רבים במכונות לעיבוד שבבי, היא שימוש במערכת קירור:
במכונה בנוי מכל הכולל את כל כמות נוזל החיתוך.
במכונה מערכת שאיבה השואבת ומספקת את הנוזל בלחץ לאזור העבודה.
אזור החיתוך סגור בתא מיוחד ומונע את פיזור הנוזל והעשן מחוץ לאזור העבודה.
במערכת נוזלי הקירור יש מסננים אשר יסננו לפי דרישות התהליך.
עם התקדמות טכנולוגית במכונות העיבוד השבבי, משתמשים בשיטות חדשות לקירור כמו גז או ערפל.
במכונות CNC משתמשים במערכת קירור קריוגנית המספקת את הנוזלים דרך ציר המכונה ודרך מערכת צנרת מיוחדת המעבירה את הנוזל בדפנות ובכלים במכונה.
הנוזל מועבר אל כרסומים ומקדחים שיש בהם קדחים לכל אורכם כדי לספק את הנוזל דרך ציר המכונה בלחץ ישירות לאזור החיתוך.
ישנם שלושה סוגים של נוזלים: שמן מינרלי, נוזל חצי סינתטי ונוזל סינתטי.
נוזלי חיתוך חצי-סינתטיים וסינתטיים מייצגים ניסיונות לשלב את התכונות הטובות ביותר של שמן עם התכונות הטובות ביותר של מים על ידי יצירת אמולסיה-תחליב.
למים יכולת קירור ולתוספים, תכונות לעיכוב חלודה, יכולת יצירת תחליב עם מים בקשיות מים מגוונת.
התאמה לעבודה עם סוגי מתכות שונות יכולת עבודה עם מתכות רבות, ומתן מענה לבעיות בטיחות ואיכות סביבה.
מים הם מוליך חום טוב אך יש למים חסרונות כנוזל חיתוך.
מאחר שהם מתאדים בחום, אינם מספקים שימון ומעודדים קורוזיה במכונה.
שילוב התוספים נחוץ ליצירת נוזל חיתוך אופטימלי.
שמנים מינרליים מבוססי נפט היו ביישומי חיתוך בסוף המאה ה־19. אלה משתנים בין שמני החיתוך הכהים והעשירים בגופרית המשמשים בתעשייה הכבדה, לשמנים בהירים וצלולים המשמשים בעיבוד קל יותר.
נוזל קירור חצי סינתטי, הנקרא גם "שמן מסיס", הם תחליב או מיקרו אמולסיה של מים עם שמן מינרלי.
שמושים אלה החלו בשנות השלושים.
במכונות CNC טיפוסיות משתמשים בדרך כלל בנוזל קירור מתחלב המורכב מכ־5% שמן וכ־95% מים
נוזלים סינתטיים בדרך כלל הם על בסיס מים.
מכילים בעיקר כימיקלים ואין בהם שמנים.
נפט ואלכוהול נותנים לרוב תוצאות טובות בעבודה על אלומיניום.
שמן WD-40 עובד טוב על מתכות שונות בעיבוד ידני.
שמן הידראולי המשמש להנעת צירי המכונה פועל גם כשמן חיתוך.
נוזל דיאלקטרי משמש במכונות EDM.
הנוזל הדיאלקטרי אינו מוליך ונוסף על פעילותו ביצירת התפרקות הניצוץ הוא גם לייצוב הטמפרטורה באזור העבודה.
שמן מינרלי משמש כחומר סיכה.
הוא משמש בתעשיות לעיבוד מתכות כנוזל חיתוך לאלומיניום.
לעיבוד שבבי קשה וקידוח אלומיניום הוא עדיף על נפט ונוזלי חיתוך שונים על בסיס מים.
נוזל חיתוך יכול להיות גם בצורה של משחה או ג'ל בעיקר בעת ביצוע פעולות ידניות כמו קידוח ותיברוז.
בעת ניסור מתכת עם bandsaw, מקובל למרוח על הסרט משחה המגיעה בצורת מוט קשיח.
נוזלי חיתוך מסוימים משמשים בצורת תרסיס (ערפל) אוויר עם טיפות נוזלים זעירות המפוזרות בחלל תא המכונה.
הבעיה העיקרית בשיטה זו היא בטיחות העובדים.
שנאלצים לנשום את האוויר הנגוע בערפל, שיטה חדישה מאפשרת לספק את התרסיס ישירות דרך צינוריות בלחץ לאזור החיתוך.
פחמן דו-חמצני משמש גם כאמצעי קירור.
בהורדת טמפרטורת הגז מקבלים אותו בצורת טיפות אותן מכוונים לאזור החיתוך.
שימוש באוויר לקירור בעת עיבוד שבבי.
האוויר הדחוס, מועבר דרך צינורות וזרנוקים ממדחס אוויר ומשוחרר מזרבובית המכוונת לכלי, הוא משמש לקירור.
וזרם האוויר מפזר גם את השבבים, לפעמים מוסיפים נוזלים לזרם האוויר ליצירת ערפל.
חנקן נוזלי, המסופק בבקבוקי פלדה בלחץ, משמש כנוזל קירור.
סוג חדש זה של קירור חנקן עדיין נמצא תחת פטנט.
חיי הכלי הוגדלו בפקטור של 10 בכירסום מתכות קשות כמו טיטניום ואינקונל.
לחלופין, שימוש בזרימת אוויר בשילוב עם חומר אידוי מהיר (למשל אלכוהול, מים וכו') יכול לשמש נוזל קירור יעיל בעת טיפול בחלקי עובד שלא ניתן לקרר בשיטות חלופיות.
בעיבוד שבבי של המאה ה-19,השתמשו במים רגילים.
זה היה יעיל כדי לשמור על כלי החיתוך קריר, ללא קשר לשאלה אם הוא סיפק שימון כלשהו בממשק שבב החיתוך.
מהירויות החיתוך היו נמוכות מאחר שהכלים היו מיוצרים מפלדה קשה, פלדת הכלים HSS טרם פותחה.
שומנים מן החי כמו שומן טלה או שומן לוויתן היו פופולריים מאוד בעבר.
כיום חל איסור על שימוש בחומרים של בעלי חיים מוגנים.
מאמצע המאה העשרים ועד שנות התשעים שימש טריכלורותאן כתוסף כדי להפוך כמה נוזלי חיתוך ליעילים יותר.
אולם כיום חל איסור על שימוש בחומרים אלה עקב פגיעתו בשכבת האוזון ופגיעה במערכת העצבים המרכזית של העובד.
לנוזלי חיתוך כמה מנגנונים העלולים לגרום מחלה או פציעה אצל עובדים.
חשיפה תעסוקתית קשורה לעלייה במחלות לב וכלי דם.
מנגנונים אלה מבוססים על המגע החיצוני של הנוזל עם העור או על ידי חדירה למערכת הנשימה.
המנגנונים גורמים לגירוי או לרעילות כימית:
אוכלוסיות החיידקים או הפטרייה אשר נוטות באופן טבעי לגדול בנוזל לאורך זמן
התוספים נגד בקטריות שנוספים לנוזל החיתוך
תוספים מעכבי הקורוזיה שנוספים להגנה על המכונה והכלי
הרעילות או יכולת הגירוי בדרך כלל איננה גבוהה, אך לעיתים היא מספיקה כדי לגרום לבעיות בעור או ברקמות, בדרכי הנשימה או בדרכי העיכול (למשל, הפה, הגרון, הושט, קנה הנשימה או הריאות).
נוזלי חיתוך בטוחים יותר מספקים עמידות ומאפשרים הפרדת סינון משופרת ומשפרים את בטיחות העובדים על ידי שימוש באמצעים הבאים:
אוורור החדר לאוויר צח, ומגינים במכונה למניעת התזה של הנוזל על העובד
ציוד מגן אישי כמו משקפי בטיחות, מסכות וכפפות.
מקטינים את הסכנות הקשורות לנוזלי חיתוך.
חיידקים אלה ביחד עם חומרים מזהמים הצפים על פני הנוזל יוצרים שיכבה המונעת חמצן מהנוזל.
במצב זה הנוזל מסריח ומחייב את החלפתו.
קיימים אמצעים המסירים את השיכבה הצפה על הנוזל ומאריכה את חייו.
ככלל, שמירה על טמפרטורת נוזלים נמוכה ככל שניתן, תאט את צמיחת הבקטריות.
נוזלי חיתוך מתקלקלים לאורך זמן בגלל מזהמים שנכנסים למערכת השימון.
סוג נפוץ של פגיעה בנוזל הוא היווצרות שמן לא רצוי שהתערבב בנוזל חיתוך.
אשר מקורו כשמן שימון המחלחל ממסלולי המכונה ונשטף יחד עם נוזל החיתוך אל המכל שבמכונה.
ניתן לראות אותו כשכבת שומן על פני נוזל הקירור או כטיפות שמן צפות.
סילוק שכבת השמן מאפשר לחמצן להגיע אל הנוזל ולמנוע היווצרות בקטריות.
בעת הצורך מרוקנים את המכל ושוטפים את המכל, מערכת הצנרת והמסננים עד לקבלת מים נקיים.
את הנוזל המפונה יש להעביר לאתר טיפול בפסולת רעילה לפי הנחיות המשרד לאיכות הסביבה.
איסוף ופינוי שבבים וטיפול בפינוי נוזלי הקירור זוכים כיום לפעולות איסוף הפרדה ומיחזור.
הטכניקה הרשמית למדידת ריכוז השמן היא רפרקטומטר כף יד והוא התקן תעשייתי המשמש לקביעת יחס התערובת של נוזלי קירור המסיסים במים.
טכניקות אחרות המשמשות למדידת ריכוז השמן בנוזלי חיתוך, הן מדד צמיגות הנוזל, או צפיפות.
ציוד בדיקה אחר משמש לקביעת תכונות כגון חומציות ומוליכות.
נוזולוגיה (נוֹזוֹלוֹגְיָה; nosology; מיוונית: nosos – מחלה) היא ענף ברפואה העוסק במיון וסיווג מחלות ובחקר שיטתי שלהן, וכן בטכנולוגיה של מתן שמות וסיווגים לאבחנות קליניות.
תחום זה מנסה לסווג מחלות לקטגוריות ולזהות תהליכים משותפים שבבסיס מחלות שונות.
בפרט ניתן להתייחס לסוג מסוים של מחלות, למשל "נוזולוגיה של מחלות דלקתיות" או "נוזולוגיה פסיכיאטרית".
האחרונה יותר קשה, כיוון שיש קושי לאפיין בצורה שיטתית מחלות נפש, וחלקן יושבות על רצף.
כאשר מגיע מטופל, נעשה לו בירור ובהתאם, בדיקות מסוימות, כגון בדיקת דם, דופק, שתן, הנשימה, מה שעוזר לאבחן את מצב החולה וכן כדי לנסות לסווג את האבחנה בצורה יותר מהירה ושיטתית.
נווין קואנג האי (בוייטנאמית: Nguyễn Quang Hải; נולד ב-12 באפריל 1997 בהאנוי שבווייטנאם) הוא כדורגלן וייטנאמי המשחק בעמדת הקשר ההתקפי בנבחרת וייטנאם.
האי גדל במחלקת הנוער של האנוי, ובשנת 2014 ערך את הופעת הבכורה שלו בקבוצה הבוגרת של המועדון.
בסך הכל ערך 126 הופעות ליגה במדי המועדון, בהן הבקיע 31 שערים.
בשנת 2015 הושאל לסייגון, בה ערך 13 הופעות ליגה והבקיע ארבעה שערים.
בחודש מרץ 2022 עזב האי את האנוי בשל רצונו לשחק באירופה.
ב-13 ביוני 2017 ערך האי את הופעת הבכורה שלו בנבחרת וייטנאם, בתיקו 0-0 נגד נבחרת ירדן במסגרת מוקדמות גביע אסיה 2019. ב-5 בספטמבר הבקיע האי את שער הבכורה שלו בנבחרת, בניצחון 2-1 על נבחרת קמבודיה במסגרת מוקדמות גביע אסיה 2019.
הוא היה מסגל נבחרת וייטנאם בטורניר גביע אסיה 2019.
נווין טיין לין (בווייטנאמית: Nguyễn Tiến Linh; נולד ב-20 באוקטובר 1997 בווייטנאם) הוא כדורגלן וייטנאמי המשחק בעמדת החלוץ בקבוצת בין דואונג מליגת העל הווייטנאמית ובנבחרת וייטנאם.
טיין לין גדל במחלקת הנוער של בין דואונג, ובשנת 2016 החל לשחק בקבוצה הבוגרת של המועדון במסגרת ליגת העל הווייטנאמית.
ב-8 בנובמבר 2018 ערך טיין לין את הופעת הבכורה שלו בנבחרת וייטנאם, בניצחון 3-0 על נבחרת לאוס במסגרת אליפות דרום מזרח אסיה.
ב-24 בנובמבר 2018 הבקיע את שער הבכורה שלו בנבחרת, בניצחון 3-0 על נבחרת קמבודיה במסגרת הטורניר.
הוא היה חלק מסגל נבחרת וייטנאם בטורניר גביע אסיה 2019, וערך שלוש הופעות בטורניר.
נוורטון מרטינס דה סילבה (בפורטוגזית: Newerton Martins da Silva; נולד ב-3 ביוני 2005 בפלמארס שבברזיל) הוא כדורגלן ברזילאי המשחק בעמדת קשר הכנף בקבוצת שחטאר דונצק מליגת העל האוקראינית.
נוורטון גדל במחלקות הנוער של רסיפה וסאו פאולו.
ב-21 ביולי 2023 חתם על חוזה לחמש שנים בשחטאר דונצק מליגת העל האוקראינית.
ב-29 ביולי ערך את הופעת הבכורה שלו במועדון, בניצחון 2-1 על מטאליסט 1925 במסגרת המחזור הראשון בליגה לעונת .
ב-25 באוקטובר ערך את הופעת הבכורה שלו בליגת האלופות, בהפסד 2-1 לברצלונה במסגרת שלב הבתים לעונת 2023/2024.
נווין תאי סון (בוייטנאמית: Nguyễn Thái Sơn; נולד ב-13 ביולי 2003 בתאן הואה שבווייטנאם) הוא כדורגלן וייטנאמי המשחק בעמדת הקשר האחורי בקבוצת תאן הואה מליגת העל הווייטנאמית ובנבחרת וייטנאם.
תאי סון גדל במחלקת הנוער של תאן הואה.
ב-20 ביוני 2023 ערך תאי סון את הופעת הבכורה שלו בנבחרת וייטנאם, בניצחון 0–1 על נבחרת סוריה במשחק ידידות.
הסופר קאפ הווייטאנמי (1): 2024
נווית זומר היא עיתונאית ישראלית, המשמשת ככתבת ועורכת כלכלית בעיתון "ידיעות אחרונות" ובאתר החדשות ynet.
זומר נמנית עם הכתבים הוותיקים בתחומי הכלכלה והצרכנות בעיתונות הישראלית.
נווית זומר גדלה בעיר כפר סבא.
היא למדה בבית הספר התיכון כצנלסון שבכפר סבא.
בשלהי שנות ה-80 החלה את דרכה העיתונאית בעיתון היומי "חדשות", שם סיקרה את המגזר העסקי ותחום השיווק.
לאחר סגירת "חדשות" בשנת 1993, עברה זומר לכתוב בעיתון "ידיעות אחרונות".
מראשית שנות ה-90 זומר משמשת כתבת כלכלית במוסף "ממון" של "ידיעות אחרונות".
היא עבדה בעיתון זה במשך למעלה מ-25 שנה ככתבת בתחומי הכלכלה, והיא אחת הכתבות הבכירות בעיתון.
במסגרת עבודתה סיקרה מגוון נושאים כלכליים, בהם חדשות שוק ההון, תעשייה, צרכנות, שיווק ותיירות.
זומר כותבת באופן קבוע גם בפלטפורמות הדיגיטליות של קבוצת "ידיעות אחרונות".
בנוסף, בעיתון הכלכלי "כלכליסט" פורסמו מאות כתבות מפרי עטה.
כחלק מתפקידה כפרשנית כלכלית, זומר מופיעה תדיר בכלי תקשורת נוספים.
בין היתר היא משתתפת כפרשנית בתוכניות רדיו, דוגמת התוכנית "שוק חופשי" ברדיו תל אביב, שבה היא מתראיינת ומספקת ניתוחים בנושאי כלכלה וצרכנות.
בנוסף, זומר הרצתה במסגרות מקצועיות; למשל, נמנתה עם צוות המרצים בקורס לתקשורת ויחסי ציבור בתקופות משבר כלכלי, לצד אנשי תקשורת בולטים אחרים.
נווינצ'נדרה ראמגולם הוא פוליטיקאי ממאוריציוס, המכהן כראש ממשלת מאוריציוס משנת 2024. בעבר כיהן בתפקיד זה בשנים 1995–2000 ובשנים 2005–2014, ושימש לסירוגין גם כמנהיג האופוזיציה בתקופות שבהן לא כיהן כראש ממשלה.
בעקבות התפטרותו של פראווינד ג'וגנאות' מתפקיד ראש הממשלה, הושבע ראמגולם בפעם השלישית בבית הנשיא של מאוריציוס, בנוכחות הנשיא פריטוויראג'סינג רופון.
נווִין ראמגולם נולד בפור לואי (Port Louis) לסיווּסאגוּר ראמגולם (SSR) ולסושיל רמג'וראוואן.
SSR כיהן כמושל הכללי השישי של מאוריציוס, וכן שימש כראש השרים וכראש הממשלה הראשון של המדינה.
בשנות ה־1800 היגרו אבותיו של ראמגולם להודו ממחוז בוז'פור (Bhojpur) שבמדינת ביהאר, מהכפר האריגאון (Harigaon), והשתייכו לקהילת הקורמי.
ראמגולם למד במכללת רויאל בקיורפיפ (Royal College Curepipe) בין השנים 1960 ל־1966. לאחר מכן, בין השנים 1968 ל־1975, למד רפואה באירלנד, שם קיבל את התואר LRCP&SI (Licentiates of the Royal College of Physicians and Surgeons in Ireland) מטעם הקולג' המלכותי לרופאים של אירלנד והקולג' המלכותי למנתחים של אירלנד.
ראשית חייו של ראמגולם התאפיינו בשינויים משמעותיים הן ברמה האישית והן ברמה המקצועית.
בדצמבר 1985, לאחר פטירת אביו, סיר סיווּסאגוּר ראמגולם, עמד ראמגולם על סף הגירה לקנדה.
עם זאת, סיר סאטקאם בולל, שכיהן אז כמנהיג מפלגת העבודה, ופול ברנז'ה, מנהיג התנועה המיליטנטית של מאוריציוס, שכנעו אותו לשוב למאוריציוס.
הם עודדו אותו לקבל את הנהגת מפלגת העבודה במטרה להקים ברית פוליטית שתאתגר את אנירוד ג'וגנת בבחירות הכלליות.
במהלך תקופה זו עבד ראמגולם כרופא בבית החולים ד"ר א.ג'.
Jeetoo Hospital) במאוריציוס בשנים 1985–1987. בשנת 1987 עבר לבריטניה כדי ללמוד משפטים בבית הספר לכלכלה ולמדע המדינה של לונדון (London School of Economics and Political Science), השייך לאוניברסיטת לונדון.
לאחר שסיים את לימודיו לתואר ראשון במשפטים (LLB) בשנת 1990, שב למאוריציוס ומונה למנהיג מפלגת העבודה.
בהמשך התמודד כמועמדה בבחירות הכלליות של 1991.
מפלגת העבודה והתנועה המיליטנטית של מאוריציוס (MMM) יצרו ברית פוליטית לקראת הבחירות הכלליות של 1995. הברית זכתה בכל 60 המושבים שנבחרו ישירות מהאי המרכזי, כאשר מפלגת העבודה קיבלה 35 מושבים וה־MMM קיבלה 25 מושבים.
ראמגולם מונה לראש הממשלה, ופול ברנז'ה שימש כסגנו.
זמן קצר לאחר מכן התערערה הקואליציה, ובשנת 1997 פיטר ראמגולם את ברנז'ה.
ברנז'ה עבר לשמש כמנהיג האופוזיציה, וראמגולם הקים ממשלה חד-מפלגתית.
אנירוד ג'וגנת וברנז'ה יצרו ברית חדשה לקראת הבחירות הכלליות של שנת 2000. חלק מההסכם ביניהם כלל את כהונתו של ג'וגנת כראש ממשלה בשלוש השנים הראשונות מתוך חמש שנות הכהונה, ולאחר מכן פרישתו לטובת תפקיד הנשיא, כדי לאפשר לברנז'ה להשלים את יתרת הקדנציה.
ראמגולם, מצידו, יצר ברית עם המפלגה המאוריציאנית של חאווייר-לוק דוול (PMXD), שהתפצלה ממפלגת PMSD והונהגה על ידי חאווייר-לוק דוול, בנו של סיר גאטאן דוול.
ברית ה־MSM/MMM זכתה ב־54 מתוך 60 המושבים שנבחרו ישירות באי המרכזי.
ראמגולם, ששמר על מושבו האישי, עבר לשמש כמנהיג האופוזיציה.
ברית "אליאנס סוסיאל" (Alliance Sociale) שבראשותו ניצחה בבחירות הכלליות את ממשלת ה־MSM/MMM היוצאת.
הוא מונה שוב לראש ממשלה, עם רוב של 38 מתוך 60 מושבים.
הברית בראשותו ניצחה גם בבחירות המוניציפליות/מקומיות בשנת 2006, שבהן נחלה ה־MSM/MMM תבוסה קשה.
תבוסות רצופות אלה, יחד עם חוסר יציבות פנימי, הובילו בסופו של דבר להתפרקות קואליציית ה־MSM/MMM.
כיוון של־MSM היו יותר מושבים מאשר ל־MMM, ופראווינד ג'וגנאות' לא נבחר לפרלמנט, מונה נאנדו בודה למנהיג האופוזיציה.
לקראת הבחירות של 2010, החליט ראמגולם בשנת 2008 לתמוך באנירוד ג'וגנת לבחירה מחודשת כנשיא, כדי למנוע את חזרתו האפשרית לפוליטיקה הפרלמנטרית, שם ראה בו איום פוטנציאלי.
בין תנאיו של ג'וגנאות' לקבלת ההצעה היה כריתת ברית בין מפלגת העבודה לבין ה־MSM.
לבקשתו של ראמגולם, כללה הברית "אליאנס דה ל'אבניר" (Alliance de L'Avenir) גם את מפלגת PMSD, לתוכה התמזגה מפלגת PMXD בראשות חאווייר-לוק דוול; שבעה מתוך שישים המועמדים לפרלמנט במסגרת הברית הגיעו ממפלגת PMSD.
ברית "אליאנס דה ל'אבניר" (Alliance de L'Avenir) זכתה ב־41 מתוך 60 המושבים שנבחרו ישירות.
ראמגולם נשאר בתפקיד ראש הממשלה, ופראווינד ג'וגנאות', בנו של סיר אנירוד ג'וגנת, מונה לסגנו.
עם זאת, בעקבות מעורבותם של כמה מחברי ה־MSM בפרשת מדפוינט (Medpoint Scandal), פיטר ראמגולם את מפלגת ה־MSM מהממשלה.
הבחירות הכלליות, שהיו מתוכננות במקור לשנת 2015, הוקדמו לדצמבר 2014. מפלגת העבודה יצרה ברית חדשה עם התנועה המיליטנטית של מאוריציוס (MMM), והציעה תיקון לחוקה שמטרתו לחזק את מוסד הנשיאות ולהפוך אותו לפחות תפקיד טקסי.
ראמגולם וברנז'ה, מנהיג ה־MMM, טענו כי הבחירות מהוות משאל עם על ההצעה, שכונתה "הרפובליקה השנייה".
אם הברית הייתה זוכה ביותר מ־45 מתוך 60 המושבים שנבחרו ישירות באי המרכזי, הייתה החוקה משתנה; ראמגולם היה מתמודד לנשיאות וברנז'ה היה מתמנה לראש ממשלה במקומו.
ראמגולם וברנז'ה התמודדו מול ברית "אליאנס לפפ" (Alliance Lepep) בראשות ה־MSM, שכללה גם את מפלגת PMSD, שהייתה בעבר שותפתו הקואליציונית של ראמגולם, וכן מפלגה חדשה בשם "מובמן ליברטה" (Muvman Liberater), שהוקמה על ידי קבוצה משמעותית של חברים לשעבר ב־MMM שהתנגדו לרעיון להעניק לראמגולם סמכויות נוספות.
ברית "אליאנס לפפ", שהתנגדה להצעה להקים "הרפובליקה השנייה", זכתה ב־47 מושבים מתוך 60. הברית בין מפלגת העבודה ל־MMM זכתה רק ב־13 מושבים: 9 ל־MMM ו־4 למפלגת העבודה.
ראמגולם הפסיד את מושבו לראשונה בקריירה הפוליטית שלו.
ב־12 בדצמבר 2014 הוא התפטר מתפקיד ראש ממשלת מאוריציוס.
ראמגולם היה כה מתוסכל מהפסדו במושב בשנת 2014, עד שבאירוע "Divali Show" בשנת 2017 כינה את המצביעים במחוז מספר 5 (טריולה) "טיפשים", וטען כי בעבר, כאשר שיעורי האוריינות במאוריציוס היו נמוכים, המצביעים היו טובים יותר, שכן היה קל יותר להשפיע עליהם.
ראמגולם השווה את התבוסה שספג בבחירות של 2014 לזו שספג אביו, סיווּסאגוּר ראמגולם, בבחירות הכלליות של 1982. הוא אף ציין כי היו יותר מדי מחלוקות פנימיות בין הסוכנים הפוליטיים במפלגת העבודה.
במקום לבחור שוב במחוז מספר 5 (טריולה), הפעם התמודד ראמגולם במחוז מספר 10 (מונטן בלאנש וגרנד ריבר סאות' איסט).
הוא חשף כי שינוי המחוז נבע מהתייעצות עם כומר נוצרי, שסבר כי מחוז מספר 10 יביא לו יותר מזל משום שסביו חיו שם, ולעומת זאת מחוז מספר 5 הביא לו חוסר מזל כיוון שאביו, סיווּסאגוּר ראמגולם, נשרף שם לאחר מותו.
עם זאת, גם בבחירות אלו לא נבחר ראמגולם לאספה הלאומית.
הוא היה כה מתוסכל מהתבוסה השנייה ברציפות (בשנים 2014 ו-2019), עד שהאשים בפומבי את הנשים באופן הצבעתן.
בנוסף, הוא עתר משפטית נגד תוצאות הבחירות והתמקד במיוחד בקובלנות משפטיות נגד נציב הבחירות, אירפאן ראמאן.
הבחירות הכלליות התקיימו ב־10 בנובמבר 2024, ובהן יצרו מפלגת העבודה יחד עם ה־MMM, המפלגה "נוובו דמוקרט" (Nouveau Démocrate) והתנועה "רזיסטנס אק אלטרנטיב" (Rezistans ek Alternativ) את ברית "אליאנס דיי שאנג'מאן" (Alliance du Changement), במטרה להתמודד מול ברית "אליאנס לפפ" (Alliance Lepep), שכללה את ה־MSM, "מובמן ליברטה" (Muvman Liberater) ומפלגת PMSD.
ברית "אליאנס דיי שאנג'מאן" ניצחה בבחירות הכלליות בניצחון גורף של 60–0.
בשנת 2024 ביקר ראמגולם את ההסכם שנוהל על ידי ממשלת ראש הממשלה פראווינד ג'וגנאות' עם הממלכה המאוחדת, אשר איפשר את השבת שלטונה של מאוריציוס על ארכיפלג צ'גוס.
ראמגולם תיאר את ההסכם כ"כניעה".
לאחר שנבחר לראש ממשלה מאוחר יותר באותה שנה, הורה ראמגולם על בחינה עצמאית של ההסכם.
מעצר על ידי המשטרה הבריטית בשנת 1978
ראמגולם נעצר בבריטניה ב־24 במאי 1978 ברחוב וורדור (Wardour Street), סוהו, לונדון, לפי רישומי משרד החוץ והמושבות הבריטי (FCO).
באותה תקופה היה ראמגולם סטודנט בקולג' האוניברסיטאי של לונדון (UCL).
משטרת בריטניה הבחינה בראמגולם נוהג בצורה מסוכנת, כאשר ביצע מספר עבירות תנועה, בהן מעבר ברמזור אדום וביצוע פניית פרסה אסורה.
אף שלא היה זכאי לחסינות דיפלומטית, ניסה ראמגולם לטעון לחסינות כזו לאחר שסירב לספק דגימת נשיפה.
כאשר נערכה לו בדיקת דם, התוצאה הייתה חיובית לאלכוהול.
בעקבות זאת, הוגש נגדו כתב אישום על נהיגה תחת השפעת אלכוהול, והוא נקנס בבית משפט השלום של מלבורו סטריט (Marlborough Street Magistrate Court), שם הודה לבסוף באשמה.
מעצר בשנת 2015 בגין קשירת קשר והלבנת הון
בפברואר 2015 נעצר ראמגולם בחשד לקנוניה, הלבנת הון ובמסגרת חקירת שוד שהתרחש ביולי 2011 (פרשת רוש-נואר – Affaire Roches-Noires).
משטרת מאוריציוס ערכה חיפוש בביתו שבריברווק (Riverwalk) בפלוריאל (Floréal), ומצאה כספות ומזוודות שבהן כ־6.4 מיליון דולר במטבעות זרים שונים, 9 כרטיסי אשראי מסוג אמריקן אקספרס בלאק, וכן אריזות של כדורי ויאגרה.
בהמשך שוחרר ראמגולם, והאשמות נגדו בוטלו עקב חוסר ראיות מספיקות ועיכוב מצד התביעה בהגשת התיק.
שערוריית האזנות הטלפון בשנת 2024
במהלך מסע הבחירות בשנת 2024 דלפו לרשתות החברתיות הקלטות שמע של דמויות ציבוריות שונות, תחת שם בדוי של דמות פיקטיבית שכינתה את עצמה "מיסי מוסטס" (Missie Moustass).
רושי בהדיין הזכיר לציבור כי על אף הכחשותיו, ראמגולם היה היוזם המקורי של ציתותים בלתי חוקיים לשיחות טלפון של יריביו הפוליטיים.
לדברי רושי, זמן קצר לאחר הבחירות הכלליות של 1995, הממשלה החדשה של מפלגת העבודה יחד עם ה־MMM בראשות ראמגולם שכרה את שירותיה של החברה הישראלית ורינט (Verint), כדי לשפר את יכולות ההאזנה של יחידת המודיעין של משטרת מאוריציוס, המוכרת בשם שירות הביטחון הלאומי (NSS).
יחידה זו הייתה ידועה בעבר כיחידת המודיעין הלאומית (NIU), ובתקופה הקולוניאלית נקראה שירות הביטחון המדינתי (SSS).
רושי המשיך ותיאר, שבשנת 1999 אישר ראמגולם רכישת מרכז ניטור מתקדם, שכלל גם מכשיר מסוג IMSI-Catcher (International Mobile Subscriber Identity) בגודל מזוודה.
מכשיר זה נועד להתקנה ברכב, ואיפשר ציתות והקלטה של שיחות טלפון פרטיות בטווח של מספר קילומטרים.
לקראת הבחירות הכלליות של 2014 הזמין ראמגולם צוות מהנדסים וטכנאים מחברת ורינט לשהות במאוריציוס במשך שבוע, כדי להדריך את קציני המודיעין של ה־NSS.
נציגי ורינט, שהתארחו במלון אינטרקונטיננטל בבלאקלאבה, היו חרלמפאס לונטיס מקפריסין, טום למפרט מברזיל ודניאל ג'ורג' פרייט מבריטניה.
רכב מסוג ניסאן ממוגן הותאם במיוחד להתקנת ה־IMSI-Catcher.
למרות כל הצעדים הללו, ראמגולם הובס בבחירות הכלליות של 2014 בתבוסה מוחצת, ושוב נכשל להיבחר גם בבחירות של 2019. בשנת 2016 זכה העיתונאי אבהי רמסאהאיי בפרס ניקולא למבר על כתבת תחקיר מצטיינת בנושא זה.
מפקד גדול של מסדר הכוכב ומפתח האוקיינוס ההודי (2008)
קצין גבוה בלגיון הכבוד הצרפתי
עיטור "פרבסי בהרטיה סאממן" (Pravasi Bharatiya Samman) בשנת 2008.
רמגולאם זכה לשבחים והוקרה רבים.
בשנת 1998 הוענק לראמגולם תואר עמית כבוד מטעם בית הספר לכלכלה ומדעי המדינה של לונדון (LSE).
כמו כן, קיבל תואר דוקטור לשם כבוד (Dr.
Honoris Causa) מאוניברסיטת מאוריציוס, תואר דוקטור לשם כבוד מאוניברסיטת המוסלמים עליגר שבהודו, ותואר דוקטור לשם כבוד מאוניברסיטת ג'ווהרלל נהרו שבהודו, באוקטובר 2005.
במרץ 2006 הוענק לראמגולם תואר "גרנד אופיסיה דה לה לגיון ד'אונר" (Grand officier de la Légion d'honneur) מצרפת.
במרץ 2007 הוענק לו תואר "אזרח כבוד של רודריגס" מאספת האזור של רודריגס.
ביוני 2007 קיבל את מדליית וילברפורס (Wilberforce Medal) מקרן ההרצאות ע"ש וילברפורס קינגסטון על ההאל, בריטניה.
באוגוסט 2007 קיבל את פרס רג'יב גנדי (Rajiv Gandhi Award) מוועדת הקונגרס האזורית של מומבאי, הודו.
בינואר 2008 קיבל את עיטור "פרבסי בהרטיה סאממן" (Pravasi Bharatiya Samman) מממשלת הודו, ובמרץ 2008 קיבל את עיטור "המפקד הגדול של מסדר כוכב ומפתח האוקיינוס ההודי" (GCSK) מממשלת רפובליקת מאוריציוס.
בפריז קיבל את פרס לואיז מישל (Prix Louise Michel), המוענק מדי שנה לאישיות שהצטיינה בתרומתה בתחום הפוליטי.
בפברואר 2009 הוענק לו תואר דוקטור למדעים לשם כבוד מאוניברסיטת פדמשרי ד"ר די.
במאי 2009 התקבל כחבר (Fellow) בקולג' המלכותי לרופאים (FRCP) בלונדון.
ביולי 2010 הוענק לו תואר דוקטור לשם כבוד מאוניברסיטת סטפורדשייר, בריטניה.
באפריל 2011 הוענק לו עיטור "מסדר שלטון החוק" (Order of the Rule of Law) מאגודת המשפטנים העולמית בארצות הברית.
באפריל 2011 גם מונה כבן חוץ (Overseas Bencher) במקדש הפנימי (Inner Temple) בבריטניה.
בפברואר 2012 הוענק לו תואר דוקטור למשפטים לשם כבוד מאוניברסיטת קורוקשטרא שבהריאנה, הודו.
ב־8 ביולי 1979 נישא ראמגולם לוינה בריזמוהון (Veena Brizmohun), מאוריציאנית שגדלה באנגליה ולמדה מדעי החברה באוניברסיטת לונדון.
טקס החתונה נערך בבית הקולנוע BDC בקאטר בורנס (Quatre Bornes), ונכחו בו המושל הכללי דאיינדרנאת בורנשוביי, מנהיג האופוזיציה אנירוד ג'וגנת ואחרים.
לאחר החתונה חזרו בני הזוג ללונדון; וינה תכננה להשלים את לימודיה, וראמגולם רצה להתמחות בקרדיולוגיה.
נֶוושֶׁהִיר (בטורקית: Nevşehir) היא עיר במרכז אנטוליה, בנפת נוושהיר, בטורקיה.
בשנת 2019 הוכרזה נוושהיר "עיר שלום עולמית" על ידי האומות המאוחדות.
במרץ 2015 התגלתה עיר תת-קרקעית ענקית מתחת למרכזה, במהלך עבודות הריסה שנועדו לפנות את צלע הגבעה המרכזית מבתים רעועים.
השם נוושהיר הגיע מפרסית ומשמעותו: עיר חדשה.
העיר שוכנת בקפדוקיה, כ-290 קילומטרים דרומית-מזרחית לבירה אנקרה, בגובה 1,224 מטרים מעל פני הים.
האקלים יבשתי, עם שלג כבד בחורף וחום רב בקיץ.
נוושהיר החלה ככפר קטן בשם ניסה (Nyssa), שנוסד על מורדות הר קהווג'י (Kahveci), בעמק קיזילירמק, על ידי החתים.
מאוחר יותר הוא עבר לשלטון האשורים, לאחר מכן נשלטה על ידי המדים ועברה לידי הפרסים, בתקופתו של כורש הגדול, בשנת 546 לפני הספירה.
בשנת 333 לפנה"ס ניצח אלכסנדר הגדול את הפרסים ולאחר קריסת האימפריה שלו, הוקמה ממלכת קפדוקיה ובירתה מזקה (Mazaka) ששמה שוּנה בהמשך לקייסרי (Kayseri).
העיר ניסה הפכה לחלק מהאימפריה הרומית, כאשר הרומאים פלשו לאזור במאה הראשונה לפני הספירה וכעבור כמה מאות שנים היא נשלטה על ידי הביזנטים.
בתקופה הביזנטית הוקמה המצודה על הגבעה במרכז נוושהיר, כאשר האזור היה בחזית, במלחמות נגד הח'ליפות האסלאמית.
את בניית העיר המודרנית יש לייחס לווזיר הגדול דמאד איברהים פאשה (Nevşehirli Damad İbrahim Pasha), שהיה חתנו של הסולטן אחמד השלישי.
הוא נולד ביישוב זה, עוד כשמנה רק 18 בתים בלבד ודאג להרחיב אותו, להביא תושבים ממקומות אחרים ולבנות בו מסגדים, כמו מסגד קורשונלו (Kurşunlu Mosque, Nevşehir), מזרקות, בתי ספר, פונדקים, בתי תמחוי ובתי מרחץ.
נוושהירלי שינה את שם היישוב ל"נוושהיר", עיר חדשה ואז קיבל את כינויו, על שם העיר: דמאד איברהים פאשה נוושהירלי.
בנוושהיר, התגלתה, במרץ 2015, עיר תת-קרקעית ענקית מתחת למרכזה, במהלך עבודות הריסה שנועדו לפנות את צלע הגבעה המרכזית מבתים רעועים.
התופעה מוכרת בקפדוקיה וכבר התגלו מספר ערים תת-קרקעיות, חלקן גדולות מאד (כמו: העיר התת-קרקעית דרינקויו), אך על פי מדידות שנערכו העיר התת-קרקעית בנוושהיר גדולה אף יותר.
לא ידוע בבירור מתי נבנו.
ביצירה אנבסיס, שנכתבה על ידי קסנופון מאתונה, בסביבות שנת 370 לפנה"ס, מוזכרים אנטולים באזור קפדוקיה שחיו מתחת לאדמה בבתים חפורים, ולא במערות החצובות במצוקים, שיטת דיור שהייתה נהוגה אז, באזור זה.
רבות מהכנסיות, החצובות בסלע, מתוארכות לשנים הראשונות של הנצרות, אך מגורים תחת הקרקע קדמו לכנסיות ובאחת המערות אף נמצא פסלון חתי.
Nevşehir Hacı Bektaş Veli University ששמה הקודם היה: אוניברסיטת נוושהיר (נוסדה ב-17 במאי 2007, ושינוי השם היה ב-2013).
נוזל מגנטי הוא נוזל שנהפך מקוטב מאוד בנוכחות שדה מגנטי.
נוזל מגנטי הוא תרחיף של חלקיקים פרומגנטיים זעירים בגודל ננומטרי של תחמוצות ברזל אשר מורחפים במים או בממס אורגני המכיל חומרים פעילי שטח.
חומרים אלו אשר מצפים את החלקיקים מונעים מהם להיצמד זה לזה כתוצאה מכוח ואן דר ואלס או בשל משיכה חשמלית.
מה שיוצר מעין "קוצים" בנוזל וגורם לו להיראות מיוחד ויוצא דופן.
למרות שמה של התמיסה 'נוזל מגנטי', תרחיף זה איננו מגנט והתמיסה היא בעלת תכונות פרהמגנטיות.
דהיינו, החלקיקים אינם נושאי קוטביות קבועה (אינם 'מגנטיים') ובהיעדר שדה מגנטי משמעותי התמיסה תהיה הומוגנית.
נח "נוחי" דנקנר (נולד בי"ז בחשוון ה'תשט"ו, 13 בנובמבר 1954 בתל אביב) הוא איש עסקים ישראלי.
נודע בשל שליטתו בין 2003 ל-2013 (דרך חברות פרטיות ממונפות) בקבוצת אי די בי אשר החזיקה בשיאה בחברות רבות במשק, אך בסוף 2013 איבד שליטה זו על רקע הסדר חוב.
בשנת 2011 הוערך הונו האישי ב-1.2 מיליארד דולר.
הורשע בעבירות על חוק ניירות ערך ועל חוק איסור הלבנת הון ונידון לשלוש שנות מאסר.
נח (נוחי) דנקנר נולד ליצחק דנקנר (1924–2023) וזהבה לבית דוברושין, ילידת תל אביב ודור רביעי בארץ, שב-2011, אף השיאה משואה ביום העצמאות על התנדבותה ב"מועצה לישראל יפה".
אביו, יצחק דנקנר, היה אחד מששת האחים שהקימו את "דנקנר השקעות" והיו בעלי מפעל תעשיות מלח לישראל בעתלית.
לאחר שסיים את לימודיו התיכוניים בגימנסיה הרצליה ב-1972, התגייס דנקנר לצה"ל והתנדב לקורס טיס, ממנו הודח לאחר שנה, והוצב בלהק המודיעין.
לאחר שירותו למד מדע המדינה ומשפטים באוניברסיטת תל אביב, שם גם ערך את כתב העת "עיוני משפט".
אחרי סיום לימודיו והתמחות במשרד יגאל ארנון ושות', היה ממייסדי משרד עורכי הדין דנקנר-לוסקי.
ב-1999 הכיר את הרב יעקב איפרגן, המכונה "הרנטגן" ומאז, לפי עדותו, התפתחה ביניהם מערכת יחסים הדוקה.
דנקנר הצהיר בתוכנית טלוויזיה ב-2010: "אני נהנה ממנו, מהחוכמה שלו, מהעצות שלו, מהניסיון שלו." לפי עדויות שונות במשך השנים, דנקנר התייעץ עם הרב איפרגן בקביעות לפני ביצוע עסקאות בהיקף ענקי.
הוא הפך לאורח הכבוד הראשי שלו בהילולות השנתיות שהוא עורך בנתיבות, ולפי מקורות שונים בשנים 2005–2010, תקופת הפיכתו לטייקון, תרם דנקנר 20 מיליון שקל לעמותות של הרב איפרגן ומיליוני שקלים נתרמו בידי חברות ציבוריות שבשליטתו.
ב-2013, שנת התמוטטות עסקיו, הוא נעדר לראשונה מההילולה של הרב איפרגן.
בשנת 1995 הקים יחד עם אביו, יצחק דנקנר ושותפים נוספים (אבי פישר, צור דבוש, ומשפחת שימל) את חברת "גנדן תיירות ותעופה" (על שם מנזר גנדן בטיבט בו ביקר), שפעלה כחברת החזקות בתחומי התיירות והתעופה.
בינואר 1996 רכשה גנדן תיירות את השליטה בחברת "אופן סקיי", העוסקת בייצוג חברות תעופה זרות בישראל.
בספטמבר 1997, רכשה את חברת התעופה "ישראייר".
ובהמשך את החברות "המילניום השלישי", "נתור" ו"יוניטל".
בשנת 2009 רכשה איי די בי חברה לפיתוח (אז חברה ציבורית בשליטת נוחי דנקנר) את חברת "גנדן תיירות ותעופה", ומיזגה אותה עם כלל תיירות, המוחזקת גם כן בידי אי די בי חברה לפיתוח.
פעילותה של כלל תיירות בתחומי התיירות והנסיעות בוצעה באמצעות החברה הבת דיזנהאוז שמוזגה לתוך גנדן תיירות.
הקבוצה הממוזגת החלה לפעול בשם "איי די בי תיירות".
העסקה גררה ביקורת ציבורית רבה, מאחר שבאותה עת היו לגנדן תיירות הפסדים צבורים וחובות של עשרות מיליוני שקלים, שהועברו מחברת גנדן הפרטית לחברה הציבורית אי די בי.
נכון לשנת 2016 החובות הללו עדיין לא הוחזרו.
אומדן שווי הקרקעות של תעשיות מלח נקבע על סמך הסכם שבגינו נעצר דני דנקנר באשמת מתן שוחד והלבנת הון.
שווי הקרקעות של תעשיות מלח היה למעשה נמוך בהרבה מהשווי בו העריכו אותן בבנק לאומי, וספק אם הם היו מאשרים את ההלוואה אם היו יודעים על כך מראש.
בשנת 1999, בתום שנתיים של מתיחות בין נוחי דנקנר לבין שמואל דנקנר, הוחלט על פילוג בעסקי המשפחה, שמואל דנקנר ובני משפחה אחרים רכשו את המניות של נוחי דנקנר, של אביו, יצחק דנקנר, ושל משפחת גילינסקי בחברת דנקנר השקעות תמורת 100 מיליון דולר.
בדיעבד נאלצו שאר בני משפחת דנקנר להקדיש את המחצית הראשונה של שנות ה-2000 בניסיונות לחלץ עצמם מההלוואה מבנק לאומי.
בסופו של דבר מכרו את השליטה בדנקנר השקעות ביוני 2004, תמורת 58 מיליון דולר לדלק נדל"ן של יצחק תשובה.
בינואר 2007 נאלצה המשפחה למכור גם את השליטה בתעשיות מלח (לשרי אריסון) תמורת 886 מיליון שקל, והעניקה לה בכך את השליטה הבלעדית בבנק הפועלים.
בשנת 1999 ייסד דנקנר ושותפים נוספים את חברת גנדן השקעות ("גנדן הולדינגס בע"מ") – חברה שביצעה השקעות כושלות בתחומי הנדל"ן, התקשורת והטכנולוגיה.
בעקבות כישלון זה, חובו האישי של דנקנר לבנקים דרך גנדן הוערך בכ-400 מיליון ש"ח.
במאי 2003 רכשה גנדן השקעות, יחד עם משפחות מנור ולבנת, מהמשפחות רקנאטי וקרסו, את השליטה בקבוצת אי די בי, שהייתה אחת מהקבוצות הפעילות והמעורבות ביותר במשק הישראלי וכללה את שופרסל, נייר חדרה, מכתשים אגן תעשיות, נכסים ובניין, גב ים, אלרון, כלל עסקי ביטוח ועוד.
קרן הפנסיה "מבטחים הוותיקה" שבבעלות ההסתדרות, סיפקה מימון בהיקף של 54 מיליון דולר לגנדן, כדי שזו תוכל להשלים את ההשתלטות.
עסקת מתן המימון האמורה לוותה בביקורת רבה, ואושרה בין היתר בזכות תמיכתם של שלושה דירקטורים חדשים, שהצטרפו לקרן "מבטחים" ואישרו את המענק בישיבה הראשונה שבה השתתפו.
חבר הכנסת לשעבר שמואל אביטל, ששימש יו"ר הקרן באותה עת, מונה בשנת 2008 על ידי דנקנר ליו"ר חברת "מקסימה" שבשליטתו.
בתקופה זו דנקנר יחד עם שותפיו בגנדן החזיקו בכ-55% ממניות איי.
בשנת 2006 הוענק לדנקנר פרס התעשייה בקטגוריית האלקטרוניקה.
שבע השנים הראשונות של דנקנר באי.די.בי היו הצלחה ובמהלכן הגדיל את היקפה של אי די בי על ידי רכישת חברות רבות.
בשנת 2005 רכשה דיסקונט השקעות את חלקיהן של מתחרותיה בסלקום ובשנת 2006 רכשה אי די בי את כור תעשיות.
כן נרכשה קלאבמרקט על ידי שופרסל, עסקה שהיוותה גורם משמעותי בעליית מחירי המזון ויוקר המחיה בישראל.
הקבוצה שבראשות דנקנר נכנסה מוכנה למשבר הסאבפריים בשנת 2008 שממנו יצאה מחוזקת.
כמו כן, עסקה אי.די.בי בפיתוח נדל"ן בלאס וגאס (יחד עם קבוצתו של יצחק תשובה).
בשנת 2010, שהיוותה את שנת השיא של דנקנר, הוא דורג ברשימת המיליארדרים של פורבס עם הון של מיליארד דולר.
ב-17 בדצמבר 2013 איבד את השליטה ב-IDB.
ב-5 בינואר 2014 קבע בית המשפט המחוזי בתל אביב כי השליטה באי.די.בי תועבר מידיו של דנקנר לשליטת קבוצת אקסטרה-אלשטיין של אדוארדו אלשטיין ומוטי בן משה.
ביוני 2007 הודיעו אי.די.בי פיתוח ונכסים ובנין מקבוצת אי.די.בי של נוחי דנקנר על שיתוף פעולה עם אלעד גרופ (חברה פרטית בבעלות יצחק תשובה שבאמצעותה הוא מנהל את עסקי הנדל"ן שלו בצפון אמריקה) להקמת פרויקט מלונאות ענק בהשקעה של 7 מיליארד דולר בלאס וגאס.
הקרקע לפרויקט נרכשה תמורת 1.2 מיליארד דולר ועליה היה ממוקם מלון קיים ("ניו פרונטיר").
ביולי 2007 נכסים ובנין גייסה 900 מיליון שקל באג"ח כדי לממן את חלקה בפרויקט.
בנובמבר 2007 יצחק תשובה ונוחי דנקנר לחצו במשותף על כפתור שהפעיל פיצוץ מבוקר אשר הביא לקריסתו של מלון "ניו פרונטיר" בן ה-16 קומות.
המלון פוצץ כדי לפנות את הקרקע ולהתחיל בעבודות ההקמה של הפרויקט תחת המותג "פלאזה".
באירוע הודיע נוחי דנקנר כי "השלמת הפרויקט, שצפויה בשנת 2011, תיצור לפחות 15 אלף מקומות עבודה חדשים בעיר".
מספר חודשים לאחר השקת הפרויקט הוא החל להיתקל בקשיים, המשבר הכלכלי העולמי הוביל לבעיות בגיוס ההון הדרוש להקמה, כמו כן איש העסקים פויו זבלודוביץ', שבבעלותו מלון אחר הנושא את השם "פלאזה" בלאס וגאס, הגיש תביעה קניינית על הזכות לשימוש בשם "פלאזה לאס וגאס".
בנובמבר 2011 נודע כי ירד לטמיון כמעט כל ההון שהושקע במיזם.
בין השנים 2008–2010 רכשה כור תעשיות שבשליטתו של דנקנר מניות בבנק השווייצרי קרדיט סוויס והגיעה בשיא לאחזקה של 3.24% ממניות הבנק.
סכום ההשקעה המצטבר בקרדיט סוויס הגיע ל-6.95 מיליארד שקל במאי 2010. בשנים שלאחר מכן נמכר חלק גדול ממניות הבנק שנרכשו.
באוקטובר 2010 התקיימו מגעים למכירת חברת מכתשים אגן תעשיות שבשליטת כור תעשיות לכמצ'יינה הסינית, ובעקבות כך לפיטורים נרחבים בחברה, דבר שהוביל לצעדי מחאה של עובדי החברה, ובעקבותיהם הודיעה אי.די.בי על הקפאת העסקה בשבוע עד לבירור הדברים מול ועד העובדים.
בסוף אותו שבוע, הודיעה החברה כי הגיעה להסכם עם ועד העובדים, לפיו יפרשו 200 עובדי החברה באופן מיידי, ושאר עובדי החברה לא יפוטרו לפחות עד לשנת 2017. עסקת המכירה הושלמה לפי שווי חברה של 2.4 מיליארד דולר.
בחודש מרץ 2011 רכשה קבוצת אי די בי את עיתון מעריב באמצעות דיסקונט השקעות, תמורת 147 מיליון ש"ח.
בתקופת שליטתה בעיתון, הזרימה קבוצת אי די בי על פי ההערכות מעל 300 מיליון שקלים כהשקעה, אך בספטמבר 2012 החליט למוכרו, ללא חובות העסק וללא בית הדפוס, לשלמה בן צבי (שהחזיק בעיתון "מקור ראשון") תמורת 85 מיליון שקלים בלבד.
על השקעה זו נמתחה ביקורת רבה, ואף הוגשה תביעה נגזרת על-סך 370 מיליון ש"ח כנגד דסק"ש ונושאי המשרה בה.
המינוף בו בחר דנקנר היה בעוכריו.
הוא פעל להרחיב את עסקיו ולהגדיל את שליטתו באי.
וגם קבוצת אי די בי פעלה לגיוס הלוואות במיליארדי שקלים הן מהבנקים והן מהציבור באיגרות חוב.
בשנת 2013, היה סך חובותיו של דנקנר גדול משווי נכסיו.
מספר גורמים תרמו לנפילתו של נוחי דנקנר: מינוף יתר, עסקאות כושלות (עסקת לאס-וגאס, קניית מעריב, ההשקעה במניית קרדיט סוויס), שימוש בדיבידנדים שזרמו ממורד הפירמידה העסקית כדי לבצר את אחזקתו באי.די.בי.
תחת הורדת המינוף או רכישות נוספות, המחאה החברתית שגרמה לירידת ערך בחברת שופרסל ובעיקר הרפורמה בשוק הסלולר שכיווצה את שוויה של סלקום – החברה החשובה ביותר בקבוצה של דנקנר – במיליארדי שקלים.
ב-8 בדצמבר 2013 הצביעו הנושים של אי די בי אחזקות בעד הסדר נושים הכולל העברת השליטה על אי.די.בי.
מידיו של נוחי דנקנר לידיהם של אדוארדו אלשטיין ומוטי בן משה.
הסדר זה אושר על ידי בית המשפט ב-17 דצמבר 2013 עם תנאים מתלים שאינם קשורים לדנקנר, וב-5 בינואר 2014 אישר בית המשפט הסדר זה באופן סופי.
דנקנר הגיש ערעור על פסק הדין לבית המשפט העליון, אך ערעורו נדחה ב-14 במאי 2014.
בסוף נובמבר 2012 עוכב דנקנר לחקירה ברשויות המס ובמשטרת ישראל, בחשד להרצת מניות אי די בי אחזקות.
יחד עם דנקנר זומנו לשימוע גם חברת אי די בי אחזקות עצמה, ואיתי שטרום.
מעורב נוסף, עדי שלג, חתם על הסכם עד מדינה.
ביוני 2014 הוגש כתב אישום נגד דנקנר בעבירות על חוק ניירות ערך – תרמית מניות, הכנסת פרט מטעה בתשקיף והפרת חובת דיווח ובעבירה על חוק איסור הלבנת הון – סעיף עשיית פעולה ברכוש אסור.
ביולי 2016 הרשיע אותו השופט ח'אלד כבוב בכל העבירות שיוחסו לו בכתב האישום.
ב-5 בדצמבר 2016 נגזרו עליו שנתיים מאסר בפועל, שנת מאסר נוספת על תנאי וקנס של 800 אלף שקל.
ביצוע עונש המאסר עוכב עד להגשת ערעור.
דנקנר ערער על ההרשעה, ובמקביל הפרקליטות ערערה על קולת העונש.
ב-22 בינואר 2018, יומיים לפני שהייתה אמורה להעיד, התאבדה עדת מדינה במשפט הדיבידנדים.
התובעים ביקשו להציג את עדותה המוקלטת והשופטת ביקשה שיגישו בקשה, אך הצדדים פנו לגישור ולמחרת, הודיעו שהגיעו לפשרה.
באוגוסט 2018 החמיר בית המשפט העליון את עונשו לשלוש שנות מאסר, והוא החל לרצות אותו באוקטובר 2018.
נשיא מדינת ישראל ראובן ריבלין קיצר את תקופת מאסרו של דנקנר בארבעה חודשים (המירם במאסר על תנאי) עקב סיבות בריאותיות, ולאחר שוועדת השחרורים הסכימה להורדת שליש וקיצור מנהלי עקב צפיפות הוא שוחרר ב-2 בפברואר 2020 בתנאים מגבילים.
דנקנר נשוי לאורלי לבית הולצר (אחייניתו של בני פלד) ואב לשתי בנות ובן.
אח סבו היה עובד בן עמי.
דני דנקנר, בן דודו, הורשע במתן שוחד בפרשת הולילנד וריצה שתי תקופות מאסר.
הנוחות האקלימית של האדם מוגדרת כטווח התנאים האקלימיים שבין הזעה הנגרמת מחשיפה לחום לבין צמרמורת הנגרמת מחשיפה לקור.
כבר בשנת 1938 נודע על ידי חוקרים גרמניים כי על מנת להעריך את הנוחות האקלימית של גוף האדם יש להתחשב בהשפעה המשולבת של כלל הגורמים האקלימיים ולא בהשפעה של גורם אקלימי בודד כדוגמת טמפרטורת האוויר (הרחבה בפרק העוסק במרכיבי עומס החום).
מבחינה פיזיולוגית, תחושת נוחות מתרחשת בזמן שנשלחים מינימום אותות עצביים על ידי קולטני חום שנמצאים בעור ובהיפותלמוס.
הטמפרטורה הפנימית של האדם עומדת על 37°C בקירוב, אדם לבוש בזמן מנוחה יחוש תחושת נוחות כאשר טמפרטורת הסביבה הטבעית תהיה 25°C-20°C.
טווח זה שומר את הגוף במצב של יציבות במאזן החום שלו ללא צורך בהשקעת מאמץ בחימום או קירור שלו.
כאשר טמפרטורת הסביבה נמוכה מ-20°C, תגובתו הפיזיולוגית של הגוף תהיה כיווץ כלי הדם בפריפריה (כלי הדם הקרובים לעור) על מנת למנוע איבוד של חום דרכם.
כאשר טמפרטורת הסביבה גבוהות מ-25°C גוף האדם יגיב בשתי דרכים עיקריות: הראשונה, הרחבה של כלי הדם בפריפריה ועל – ידי כך איבוד רב יותר של חום דרכם, דרך זו מתקיימת רק כאשר טמפרטורת העור נמוכה מ-35°C.
הדרך השנייה והמשמעותית יותר, תהיה הגברת הקירור באידוי על ידי הזעה.
קצב הקירור באידוי באמצעות הזעה תלוי ברמה של לחות האוויר (לחות גבוהה תצמצם את התנדפות הזיעה מהגוף ובכך תאט את התקררותו) ובמהירות הרוח לפיכך, במזג אוויר חם עם רוח יבשה יגדל קצב ההזעה מהגוף.
מרכיבי עומס החום ודרך החישוב שלהם
מודלים שונים מחשבים כיום את טווח הנוחות האקלימית של האדם, הבסיס למודלים הוא משוואת מאזן החום של גוף האדם המוצגת בדרך הבאה:
(היחידות לכל הערכים במשוואה הן בוואט)
M - שיעור המטבוליזם (יצור אנרגיה פנימית בתהליך העיכול וההתחמצנות של הגוף)
W - התפוקה של העבודה הפיזית של הגוף